|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Europos laiko juostos**:  

|  |  |
| --- | --- |
| šviesiai mėlyna | Vakarų Europos laikas (UTC+0) |
| mėlyna | Vakarų Europos laikas (UTC+0) 
Vakarų Europos vasaros laikas (UTC+1) |
| rausva | Centrinės Europos laikas (UTC+1)  |
| raudona | Centrinės Europos laikas (UTC+1) 
Centrinės Europos vasaros laikas (UTC+2) |
| geltona | Kaliningrado laikas (UTC+2) |
| auksinė | Rytų Europos laikas (UTC+2) 
Rytų Europos vasaros laikas (UTC+3) |
| šviesiai žalia | Tolimosios Rytų Europos laikas (UTC+3) |

Šviesios spalvos nurodo šalis, kurios neturi vasaros laiko: Alžyras, Baltarusija, Islandija, Marokas, Rusija, Tunisas, Turkija.

**Europa** apima 7 pagrindines **laiko juostas** (5 iš jų matomos žemėlapyje dešinėje, o kitos dvi yra naudojamos europinėje Kazachstano dalyje bei labiausiai į rytus nutolusiose europinėse Rusijos teritorijose). Beveik visos Europos šalys naudoja vasaros laiką.

Teoriškai, pasaulis padalintas į 24 laiko juostas po 15 laipsnių. Tačiau dėl geografinių ir kultūrinių priežasčių taip tolygiai dalinti laiką nepatogu, taigi tikrosios laiko juostos kartais smarkiai skiriasi nuo teorinių. Europoje labiausiai paplitęs Centrinės Europos laikas (CET iš angl. *Central European Time*). Dėl to kai kuriose teritorijose atsiranda laiko iškraipymas, jei žvelgtumėme į teorinį arba Saulės laiką. Teorinis CET centrinis dienovidinis yra 15 laipsnių rytų ilgumos. Tačiau Ispanija, beveik visa esanti Vakarų pusrutulyje, ir kai kurios vakarinės Prancūzijos dalys, nors turėtų naudoti UTC laiką (kaip kad naudodavo iki Antrojo pasaulinio karo), naudoja UTC+1 (žiemą). To pasekmė yra perstumtas vidurdienis – vidurdienis pagal Saulę yra daug vėliau nei vidurdienis pagal laikrodžius. Dėl to Saulė leidžiasi ir pakyla vėliau, nei turėtų teoriškai. Naudoti UTC laiką turėtų ir Beneliukso šalys.

Nup 2011 m. kovo mėn. iki 2014 m. spalio mėn. Rusija ir Baltarusija buvo priėmusios nuolatinį vasaros laiką laiką, o nuo 2014 m. spalio mėn. – nuolatinį žiemos laiką. Islandija yra vienintelė šalis, kuri „*de facto*" priėmusi nuolatinį vasaros laiką, nes nuo 1968 m. ji visus metus naudoja UTC laiką, nors ji ir yra nutolusi daugiau nei 15 laipsnių į vakarus nuo Grinvičo dienovidinio. Islandijos laikas teoriškai turėtų būti UTC-1, tačiau šalis pasirinko likti arčiau žemyninės Europos laiko. Dėl to jos oficialusis laikas visuomet lenkia Saulės laiką.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Šis žemėlapis vaizduoja Europos laiko skirtumus tarp oficialaus laiko ir vietos laiko žiemos metu. Didžioji dalis Vakarų Europos bei europinės Rusijos dalies skuba (yra priekyje vietinio saulės laiko).

| Spalva | Oficialusis laikas / vietinis laikas |
| --- | --- |
|  | 1 val ± 30 min vėluoja |
|  | 0 val ± 30 min |
|  | 1 val ± 30 min skuba |
|  | 2 val ± 30 min skuba |

 | Šis žemėlapis vaizduoja Europos laiko skirtumus tarp oficialaus laiko ir vietos laiko vasaros metu. Didžioji dalis Vakarų Europos bei europinės Rusijos dalies skuba (yra priekyje vietinio saulės laiko).

| Spalva | Oficialusis laikas / vietinis laikas |
| --- | --- |
|  | 0 val ± 30 min |
|  | 1 val ± 30 min skuba |
|  | 2 val ± 30 min skuba |
|  | 3 val ± 30 min skuba |

 |